A Bizottság 1708/2003/EK rendelete
(2003. szeptember 26.)
az ír whisky formájában exportált gabonafélék 2003/2004-es időszakban alkalmazandó együtthatóinak rögzítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1104/2003/EK rendelettel [1] módosított, a gabonafélék piacának közös szervezéséről szóló, 1992. június 30-i 1766/92/EGK tanácsi rendeletre [2],
tekintettel a legutóbb az 1633/2000/EK rendelettel [3] módosított, az 1766/92/EGK tanácsi rendeletnek az egyes szeszes italok formájában exportált gabonafélékre vonatkozó kiigazított visszatérítések rögzítése és odaítélése tekintetében történő alkalmazása egyes részletes szabályainak megállapításáról szóló, 1993. október 15-i 2825/93/EGK bizottsági rendeletre [4] és különösen annak 5. cikkére,
mivel:
(1) A 2825/93/EGK rendelet 4. cikkének (1) bekezdése megállapítja, hogy a visszatérítésre jogosult gabonamennyiség az a mennyiség, amelyet felügyelet alá helyeztek és lepároltak, továbbá amelyet minden érintett tagállam esetében évente rögzítendő együtthatóval súlyoznak. Az együttható az érintett szeszes italok exportált összmennyisége és forgalmazott összmennyisége közötti átlagos arányt fejezi ki, a szóban forgó szeszes ital átlagos érlelési idejének megfelelő, években kifejezett időtartam alatt e mennyiségek nyilvántartott alakulása alapján. Írország által a 2002. január 1-jétől 2002. december 31-ig terjedő időszakra vonatkozóan szolgáltatott információk alapján 2002-ben az ír whisky esetében az átlagos érlelési idő öt év volt. A 2003. október 1. és 2004. szeptember 30. közötti időszakra ezért ennek megfelelően kell meghatározni az együtthatókat.
(2) Az Európai Gazdasági Térségről szóló megállapodás [5] 3. jegyzőkönyvének 10. cikke a Liechtensteinbe, Izlandra és Norvégiába irányuló kivitel tekintetében kizárja a visszatérítés odaítélésének lehetőségét. Továbbá a Közösség egyes harmadik országokkal az export-visszatérítések eltörléséről szóló megállapodásokat kötött. A 2825/93/EGK rendelet 7. cikkének (2) bekezdése értelmében ezt figyelembe kell venni a 2003/2004-es időszakra vonatkozó együtthatók kiszámítása során.
(3) Az e rendeletben előírt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
A 2003. október 1-jétől 2004. szeptember 30-ig terjedő időszakra vonatkozóan a 2825/93/EGK rendelet 4. cikkében előírt, Írországban az ír whisky előállítására használt gabonafélékre alkalmazandó együtthatók az e rendelet mellékletében megállapított együtthatók.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2003. október 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. szeptember 26-án.